मौसम का मिजाज हो या फिर सियासत का बदलना दोनों एक ही सिक्के के पहलू है। अन्ना के आंदोलन को लेकर सियासत का पारा गर्म हो चुका है। ऐसे में राजनेता बहती गंगा में हाथ धोने से पीछे नहीं हटेंगे। मौके की नजाकत को देखते हुए वे अन्ना के सुर में सुर मिलाते नजर आयेंगे। कल तक जो दलित समाज अन्ना के आंदोलन के विरोध में राजधानी की सड़कों पर हो-हंगामा मचा रहा था, आज दलित समाज की मुखिया ने ही अन्ना हजारे के भ्रष्टतंत्र के खिलाफ लड़ी जा रही लड़ाई को समर्थन दे दिया है।